projecte-aina/catalan_government_crawling huggingface dataset:
La Xarxa de Prevenció i Control del Tabaquisme de la Catalunya Central coordina una sèrie d'activitats de sensibilització contra el tabac a les sis capitals comarcals
En el Dia Mundial Sense Tabac es destaca enguany les conseqüències sanitàries i mediambientals de la producció i consum d'aquest producte
No dormir les hores necessàries s'associa a tenir depressió i ansietat.
El cap de l'Executiu ha presidit, acompanyat del conseller Comín, la presentació del Pla interdepartamental i intersectorial de Salut Pública 2017-2020.
Tot i la sostinguda disminució del tabaquisme, a Catalunya encara fumen 1,5 milions d'adults
Cultura i salut mental, envelliment actiu i saludable i alcohol i joves són els 3 àmbits prioritzats
Els grups de treball de Salut a Totes les Polítiques formen part de l'estratègia del PINSAP i presentaran els primers resultats en 6 mesos
El rol de les famílies en les tasques educatives és un dels aspectes que volen impulsar aquests grups de treball
Envelliment i despoblació, hàbits saludables i el paper de l'entorn com a actiu de salut són els temes prioritzats
Se centren en l'envelliment i tecnologies, l'alcohol i les addiccions en els joves i l'accidentalitat en la muntanya i seguretat viària
El Programa ha celebrat la jornada de treball "Cap a on anem", on es planteja el repte de continuar disminuint la població que encara fuma
L'OMS recorda l'efectivitat i la seguretat de les vacunes, que han evitat 10 milions de morts en els últims 5 anys
Aquesta és la màxima distinció atorgada internacionalment a aquells centres sanitaris que han demostrat importants avenços en les polítiques de control del tabaquisme i que representen un exemple per a la resta d'organitzacions en la lluita contra el tabac.
Per assolir el 'nivell or' els hospitals han de mostrar la implantació de polítiques de control del tabaquisme d'acord amb els exigents estàndards de l'ENSH.
En la ponència central de la XIII Jornada de Salut de l'Hospital General de Granollers, dedicada a la Salut Pública
Unes 1.300 persones han participat en la macro jornada lúdica i esportiva al Rafting Parc del Parc Olímpic del Segre
Els establiments de les Terres de l'Ebre continuen apostant per la dieta mediterrània, i ja n'hi en 11 municipis de les Terres de l'Ebre
El secretari de Salut Pública intervé en l'obertura del certamen que se celebra a Tarragona fins el 8 d'octubre
El dia internacional de les persones sordes se celebra el setembre per reivindicar els drets, visibilitzar i combatre els prejudicis sobre aquest col·lectiu.
També es vol fer un èmfasi especial en la reivindicació de la llengua de signes com a eina d'equitat i convivència.
La sordesa és el dèficit sensorial més freqüent de l'ésser humà i té una incidència de 1-3/1000 nadons nascuts vius.
L'ASPCAT anima a ensenyar als infants a respectar les mesures de seguretat i les normes de trànsit
Conduïu sense alcohol, eviteu el cansament i les distraccions i utilitzeu sempre el cinturó de seguretat i els sistemes de retenció infantil
Objectius compartits: salut, entorns naturals i proximitat com una forma de Salut a Totes les Polítiques
És el Pla interdepartamental i i intersectorial de Salut Pública 2017-2020, que té com a objectiu centrar-se a reduir les desigualtats que incideixen negativament en la salut
Professionals de l'atenció primària de la Catalunya Central es reuneixen a Berga per descobrir el potencial terapèutic del bosc
Drassanes Exprés possibilita que qualsevol persona sense símptomes i amb conductes sexuals de risc accedeixi a un circuit de diagnòstic ràpid i accés precoç al tractament de les ITS
Els menús dels centres de la Regió Sanitària compleixen amb aspectes clau com la presència de verdures, llegums i peix
L'ASPCAT i l'Ajuntament de Sant Andreu de la Barca l'aplicaran en la planificació de la recuperació de la ribera del riu
El Miami, restaurant emblemàtic de Manresa, amb una imatge renovada, però que manté la seva essència, ha rebut l'acreditació Amed pel fet de promoure l'alimentació mediterrània en la seva oferta diària.
Cristina Muxí Bosch, representant del restaurant Miami i impulsora de les gestions que l'han portat a obtenir l'acreditació Amed, i Anka Sovaiala, treballadora de l'establiment, han rebut el certificat, avui dimarts 3 de juliol, de mans d'Ester Ibáñez, cap del Servei de Salut Pública del Solsonès, Bages, Berguedà i Anoia.
El certificat Amed garanteix als clients dels establiments acreditats que en el menú diari podran escollir una varietat de productes que formen part de l'alimentació mediterrània i que han estat cuinats saludablement.
Totes les cuines dels hospitals i centres sociosanitaris del Bages disposen d'aquesta acreditació, i també establiments d'aliments cuinats com ara Cal Serra, de Navàs, i altres restaurants de Manresa, com ara el Kursaal, el Congost o el Breicafè, situat a l'edifici de la Fundació Universitària del Bages.
L'objectiu de l'acreditació Amed, liderada per l'Agència de Salut Pública de Catalunya, és promoure la salut a través de la millora de l'oferta, la identificació i la visibilització d'establiments de restauració que donen valor a l'alimentació mediterrània, en especial els de menú diari, ja que gairebé un 50% de la població adulta catalana menja fora de casa almenys un cop per setmana, entre setmana (Estudi de la Restauració a Catalunya.
Hàbits de comportament i tendències, 2017).
Els restaurants acreditats s'identifiquen amb un adhesiu que els visibilitza com a establiments Amed.
Per aconseguir aquesta acreditació, els establiments han de complir una seguit de requisits, que són principalment els següents:
Avui ja són 144 els municipis de tot Catalunya on hi ha almenys un dels 622 establiments amb l'acreditació Amed, que tenen capacitat per oferir menús basats en l'alimentació mediterrània a més de 94.626 comensals diaris.
Per a més informació: www.amed.cat
La seu de l'ASPCAT posa en marxa la iniciativa, emmarcada en el programa Atenció Primària sense fum
L'edifici Salvany, que allotja la seu de l'Agència de Salut Pública de Catalunya (ASPCAT), fa el tret de sortida a la campanya "Fem salut, gràcies per no fumar".
La nova iniciativa, emmarcada en el Programa d'Atenció Primària sense Fum (PAPSF), proposa que els accessos exteriors del Centres d'Atenció Primària de Salut siguin també espais sense fum, reforçant així el paper exemplar que tenen aquests centres i el seu compromís amb el control del tabaquisme.
Per aquest motiu distribuirà després de l'estiu un conjunt de materials per a la retolació dels accessos als centres amb el missatge "Fem salut, gràcies per no fumar" que s'aniran aplicant de forma progressiva al territori.
És aquesta nova senyalització informativa que s'ha començat a utilitzar avui a l'Edifici Salvany.
La Llei 28/2005, de 26 de desembre, de mesures sanitàries enfront del tabaquisme i reguladora de la venda, el subministrament, el consum i la publicitat dels productes del tabac i les seves modificacions prohibeixen fumar a la pràctica totalitat dels espais públics tancats, així com als espais a l'aire lliure situats dins dels recintes dels centres sanitaris i de la majoria dels centres d'ensenyament.
Aquesta normativa ha contribuït molt a protegir a població dels riscos de l'exposició al fum ambiental de tabac en entorns tancats, a més de normalitzar gaudir un aire sense fum.
El consum de tabac en espais on no està prohibit fa que una part de la població –inclosos grups vulnerables com els infants, les dones embarassades o les persones que pateixen malalties cròniques- segueixi estan exposada al fum ambiental de tabac.
Per aquest motiu, l'Agència de Salut Pública de Catalunya i diversos ajuntaments de Catalunya impulsen des de fa anys el programa "Entorn sense fum", una iniciativa nascuda a l'Ajuntament de Terrassa que vol sensibilitzar la comunitat per tal que no es fumi als accessos exteriors de les escoles, els equipaments esportius a l'aire lliure i a l'exterior d'altres centres d'atenció al públic.
El PAPSF és una iniciativa conjunta de l'Agència de Salut Pública de Catalunya, la Societat Catalana de Medicina Familiar i Comunitària i l'Associació Infermeria Familiar i Comunitària de Catalunya que ha complert aquest any 15 anys impulsant l'ajuda a deixar de fumar des dels centres d'atenció primària i l'acció comunitària a través d'iniciatives com la Setmana sense fum.
El delegat del Govern, Xavier Pallarés i el secretari de Salut Pública, Joan Guix, presideixen el Consell Territorial del Pla Interdepartamental i Intersectorial de Salut Pública (PINSAP) de les Terres de l'Ebre.
El delegat del Govern, Xavier Pallarés, ha presidit aquest matí el Consell Territorial PINSAP de les Terres de l'Ebre, juntament amb el secretari de Salut Pública, Joan Guix.
Històricament, sempre s'ha abordat el tema de la sexualitat de forma dicotòmica (dona-home, heterosexual-homosexual...), però la realitat és més complexa.
En aquest article es mostra una visió global sobre la concepció de sexe i gènere, i s'orienta als professionals sanitaris sobre l'abordatge d'aquest tema.
Informe de les dades actualitzades de l'epidèmia de VIH amb les tendències i les característiques epidemiològiques més rellevants a Catalunya l'any 2017
Com cada any, el dia 1 de desembre es celebra a tot el mon el Dia Mundial de la Sida, amb la finalitat de conscienciar sobre la importància de la prevenció de la infecció pel VIH, el seu tractament precoç i la lluita contra l'estigma xi la discriminació de les persones afectades.
Entre els dies 23 i 30 de novembre s'està promovent la detecció precoç d'aquestes malalties i incentivant la realització de tests de cribratge per part dels professionals sanitaris.
Defensa els drets de les dones en l'àmbit de la prostitució i de la tracta amb finalitats de prostitució.
Fa una atenció integral a dones en l'àmbit social, sanitari i jurídic amb l'objectiu de combatre les vulneracions de drets i l'estigma que recau sobre aquestes persones.
Aquest fullet dóna informació sobre les mesures per gaudir d'una sexualitat segura i indica com actuar en situacions concretes i a quines entitats es pot dirigir la dona per obtenir mes informació.
El seu objectiu és donar a conèixer els diversos tipus de prova de detecció del VIH, recordar la importància de respectar el període de seroconversió (període finestra) i donar a conèixer l'autotest del VIH.
L'OMS ha inclòs els projectes COBATEST i DEVO en l'últim informe europeu sobre bones pràctiques de resposta al virus d'immunodeficiència humana.
Aquest congrés tindrà lloc a Alacant entre els dies 3 i 5 d'abril de 2019.
Data límit per a la presentació de comunicacions: 9 de gener de 2019.
Butlletí Epidemiològic de Catalunya (BEC)
La convocatòria internacional recorda a Barcelona totes les víctimes del VIH i es ratifica contra l'estigma i la discriminació
L'objectiu del Memorial Sida és recordar a totes aquelles persones que han mort a causa del VIH i reafirmar el compromís de la societat catalana en la lluita contra aquesta epidèmia.
Aquest acte, organitzat per l'entitat Projecte dels Noms, ha comptat amb la presència de la Consellera de Salut, Alba Vergés, i del secretari de Salut Pública, Joan Guix, els quals han fet la tradicional ofrena floral en nom de la Generalitat de Catalunya.
La Consellera de Salut ha manifestat el seu compromís amb els quatre elements del lema d'aquest any: la memòria, la lluita, la salut i els drets, i ha ressaltat el treball del Departament de Salut i de tot el Govern en la resposta al VIH, des de la prevenció a l'assistència.
També ha destacat la lluita contra l'estigma i la discriminació, posant de relleu la importància de la col·laboració i el treball coordinat amb la resta d'agents que treballen per aconseguir acabar amb l'epidèmia del VIH.
Ho fa a petició del Ministeri de Salut del país de l'Amèrica Central, on es produeixen anualment 1.200 infeccions per VIH
A petició del Ministeri de Salud de El Salvador (MINSAL) i del Fons Global per la Lluita contra el SIDA, la Tuberculosi i la Malària (The Global Fund to Fight AIDS, Tuberculosis and Malaria), el Dr.
Jordi Casabona, director científic del CEEISCAT, òrgan depenent del Programa de prevenció, control i atenció al VIH, les ITS i les HV de l'Agència de Salut Pública de Catalunya, s'ha desplaçat a El Salvador per tal de portar a terme una avaluació de les polítiques de cribratge de VIH i de les infeccions de transmissió sexual del seu govern.
Sobre una població de prop de sis milions i mig d'habitants, a El Salvador es calcula que hi unes 20.000 persones que viuen amb el VIH i que sols menys de la meitat estan en tractament antiretroviral, una quantitat força allunyada de l'objectiu d'ONUSIDA del 90-90-90 per a l'any 2020.
Anualment es produeixen aproximadament 1.200 noves infeccions per VIH al país que tenen especial incidència en la zona de la capital, San Salvador.
La majoria de noves infeccions es produeixen en població d'homes que tenen sexe amb homes, encara que el nombre de casos augmenta també entre la població heterosexual.
Casabona ha estat treballant amb els tècnics de MINSAL analitzant els sistemes d'informació per al monitoratge i avaluació dels diferents programes de cribratge, per tal de proposar millores en els mateixos i identificar aquelles estratègies que poden ser més cost benefici per millorar els indicadors de cobertura i diagnòstic precoç d'aquestes infeccions.
Els resultats del informe seran utilitzats per les agències finançadores per millorar la seva contribució a les polítiques de prevenció i control d'aquestes epidèmies.
El secretari de Salut Pública intervé en el programa El Món a RAC1 per recordar els beneficis de fer exercici diàriament
En el marc del Pla de Desenvolupament Comunitari s'han fet 25 sessions teòriques i pràctiques, entre el 2016 i el 2017, en les quals s'han tractat temes com l'alimentació, l'activitat física o la higiene dental per treballar aspectes de la salut dels nois i les noies.
El secretari de Salut Pública fa una crida al paper de «model» dels professionals en la recomanació de vacunes com la de la grip
Els òrgans territorials de referència per al desplegament del PINSAP s'han activat al llarg del mes de febrer
Amb aquesta incorporació la ciutat ja té 115 establiments reconeguts, amb capacitat per atendre més de 17000 comensals diaris
Tots els departaments de la Generalitat, el món local, els proveïdors de salut, col·legis professionals, el tercer sector i el món acadèmic s'emplacen a treballar la salut en totes les polítiques
El Govern inicia el desplegament dels Consells Territorials, fonamentals per materialitzar l'estratègia de salut a totes les polítiques.
Avui s'ha presentat el Consell territorial consultiu i de coordinació de salut pública de la demarcació de Barcelona, que ha de materialitzar l'estratègia transversal en totes les polítiques
El Govern inicia el desplegament d'aquests òrgans per desenvolupar l'estratègia de salut a totes les polítiques públiques
La lluita contra el sedentarisme centra la primera reunió entre la Secretaria General de l'Esport i el Departament de Salut que culminarà amb
El Govern inicia de forma pionera a l'Alt Pirineu i Aran el desplegament dels Consells territorials,
fonamentals per materialitzar l'estratègia de salut a totes les polítiques
Un estudi publicat per The Lancet manté el consum de tabac com el principal factor evitable de disminució de l'esperança de vida
En la ponència central de la XIII Jornada de Salut de l'Hospital General de Granollers, dedicada a la Salut Pública
Guix ha incidit en les accions que porten a terme des de l'àmbit local i que repercuteixen en la millora de les condicions de salut globals de les persones.
En aquest sentit, ha recordat el concepte que es coneix com l'"efecte papallona: la més mínima variació en les condicions d'un determinat sistema pot provocar que aquest evolucioni en certes formes completament diferents".
El màxim responsable de l'ASPCAT apunta que cal veure la ciutat com un "ecosistema", i que les mesures que s'hi apliquin en matèria de Salut Pública poden ser "fonamentals" per millorar-ne la qualitat de vida dels seus habitants.
Guix ha destacat l'assumpció, per part de les administracions del país, de l'enfocament "Salut en totes les Polítiques" (SeTP) impulsat per l'Organització Mundial de la Salut i que a Catalunya pren forma en el Pla Interdepartamental de Salut Pública.
En l'àmbit local, Guix ressalta l'aplicació local del PINSAP a través del treball intersectorial en xarxa, amb projectes de Salut Comunitària com el COMSalut i treballant amb els ens locals i tot el teixit comunitari i els plans estratègics de ciutat i de salut.
Pel que fa al COMSalut, Guix ha remarcat que en l'aplicació d'aquesta iniciativa sempre es té en compte el context local i «detectant, reconeixent i treballant amb els actius comunitaris».
També esdevé fonamental «estimular la participació de la ciutadania».
Joan Guix també ha destacat el paper de la Xarxa de Salut Pública de Catalunya (XSPCAT), "que és l'espai per a la coordinació d'estratègies i actuacions concretes en salut pública".
Cartell de la campanya de vacunació contra la grip, 2017-2018
Vacunació de la grip en embarassades
El Departament de Salut, a través de l'Agència de Salut Pública de Catalunya, posarà en marxa el 23 d'octubre la campanya de vacunació contra la grip, 2017-2018.
L'objectiu és, fonamentalment, evitar les complicacions d'aquesta malaltia en les persones amb problemes de salut crònics, edat avançada o altres condicions que les fan especialment susceptibles als seus efectes.
En una roda de premsa aquest matí per presentar la campanya, el secretari de Salut Pública, Joan Guix, ha subratllat que "la grip no és una afecció banal, afecta entre el 5% i el 20% de la població" i ha explicat que aquest any "la campanya de vacunació antigripal la volem focalitzar molt en millorar la vacunació en dones embarassades ja que és un col·lectiu amb un risc molt important".
Actualment només es vacuna un 3% de les dones embarassades, molt lluny de la cobertura de la tos ferina que supera el 80%.
Carmen Cabezas, espera que amb aquesta iniciativa,- que té el suport de la Societat Catalana d'Obstetrícia i Ginecologia; la Societat Catalana de Pediatria i l'Associació Catalana de Llevadores-, "millori molt la cobertura de vacunació contra la grip en les gestants".
Per la seva part, la presidenta de l'Associació Catalana de Llevadores, Gemma Falguera, ha remarcat que "la vacuna és la millor protecció contra la grip per a les embarassades i els nadons".
Amb la vacunació es generen anticossos protectors que es transmeten al fetus.
Perduren en els primers mesos de vida i el protegeixen ja que fins que no té sis mesos de vida no pot rebre la vacuna.
Durant la lactància, els anticossos també poden passar a través de la llet materna.
Falguera ha dit que "s'aprofitarà la visita en què s'informa a la gestant sobre la importància d'aquesta vacuna per, si vol, vacunar-se al mateix moment, tal i com es fa amb la tos ferina i que ha donat molt bons resultats".
Es recomana que la població adulta dormi entre 7 i 9 hores diàries, un aspecte crucial per a la bona salut
Amb el lema "Uneix-te al món de la son, conserva els teus ritmes per gaudir de la vida", el Dia Mundial de la Son vol posar èmfasi en la importància dels ritmes circadiaris.
Aquests ritmes serveixen per sincronitzar la conducta i l'activitat corporal als canvis de l'entorn.
La celebració del Dia Mundial, el 16 de març, té com objectiu conscienciar la població de la importància de dormir les hores recomanades per gaudir d'una bona salut.
El cos humà tendeix a regular els seus propis ritmes circadiaris, però hi ha factors externs que hi poden influir.
La llum és el que hi té més impacte, però n'hi ha d'altres, com els socials i ambientals, que també hi poden influir.
A Catalunya, segons l'ESCA 2016, el 82,0% de la població de 15 anys i més, dorm entre 6 i 8 hores diàries.
Per aquest motiu, l'ASPCAT va editar un decàleg amb consells per dormir saludablement.
Mantenir una regularitat i un cert ordre en els horaris facilita estar en sintonia amb els propis ritmes circadiaris i gaudir d'un millor descans.
Dormir les hores suficients és un dels tres pilars de la bona salut, juntament amb l'alimentació equilibrada i l'activitat física regular.
Les persones que dormen tota la nit sense interrupcions experimenten taxes més baixes de pressió arterial alta, diabetis, obesitat i altres malalties cròniques.
Hi ha prop de 100 trastorns del son, però la majoria són modificables i manejables amb estils de vida saludable i, en determinats casos, amb l'ajuda d'especialistes del son.
L'acreditació impulsada per l'ASPCAT reconeix la tasca dels establiments que fomenten la dieta mediterrània
L'establiment de Navàs, Cal Serra, ha rebut aquest dimecres 4 d'abril el certificat Amed, que l'acredita com a establiment de restauració que ofereix als clients una varietat de plats cuinats, basats en la dieta mediterrània, en els seus ingredients i en la seva elaboració.
Amb l' acreditació impulsada per l'Agència de Salut Pública de Catalunya (ASPCAT) es vol reconèixer la tasca diària que molts establiments fan en favor de la salut dels seus clients.
El distintiu l'ha lliurat la cap del Servei de Salut Pública del Bages, Ester Ibáñez, i l'ha recollit la propietària de l'establiment, Mercè Parcerisa.
L'ASPCAT, en el marc del Pla interdepartamental i intersectorial de salut pública (PINSAP), dinamitza i destaca el programa Amed com a iniciativa pionera a l'Estat amb l'objectiu de promoure la salut a través del foment de l'alimentació mediterrània i el consum de fruita fresca entre la població.
L'objectiu de l'acreditació Amed és promoure la salut a través de la millora de l'oferta, la identificació i la visibilització d'establiments de restauració que donen valor a l'alimentació mediterrània.
Juntament amb l'acreditació, es lliuren uns adhesius identificatius.
Aquests adhesius, posats en lloc visible, informen als usuaris de que l'establiment està compromès amb la dieta mediterrània.
Actualment, a la Catalunya Central hi ha 46 establiments amb capacitat per atendre 4.470 comensals i, en total a Catalunya hi ha 605 establiments, repartits en 143 municipis, que poden oferir menús mediterranis a 92.761 comensals, diàriament.